దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
​ ఫిక్సింగ్ చేస్తే.. ఆ శిక్షని ఫిక్స్ చేయండి: పాక్ కెప్టెన్
ఫిక్సింగ్ పాల్పడే క్రికెటర్లపై జీవిత కాలం నిషేధం విధించాలి. ఇటీవల వెలుగులోకి వచ్చిన ఫిక్సింగ్ నేరాలతో నేను చాలా నిరాశకు గురయ్యాను
TNN | Updated:
Mar 20, 2017, 01:01AM IST
పాకిస్థాన్ క్రికెట్&zwnj;లో గత కొద్దిరోజుల నుంచి ప్రకంపనలు రేపుతున్న ఫిక్సింగ్ నేరాలపై ఎట్టకేలకు పాక్ టెస్టు జట్టు కెప్టెన్ మిస్బావుల్ హక్ పెదవి విప్పాడు. ఇటీవల ముగిసిన &lsquo;పాకిస్థాన్ సూపర్ లీగ్&rsquo; టోర్నీలో పాక్ ప్రధాన జట్టుకు ఆడుతున్న సీనియర్ క్రికెటర్లు సైతం ఫిక్సింగ్&zwnj;కి పాల్పడటంతో వారిపై సస్పెన్షన్ వేటు పడిన విషయం తెలిసిందే. దీంతో మనస్థాపం చెందిన మిస్బావుల్ హక్ ఫిక్సింగ్ పాల్పడే క్రికెటర్లని జీవిత కాలం నిషేధం విధించాలంటూ డిమాండ్ చేస్తున్నాడు. శిక్షలు కఠినంగా ఉంటే తప్ప క్రికెటర్లు దారిలోకి రారని హక్ సూచించాడు.
&lsquo;ఫిక్సింగ్ పాల్పడే క్రికెటర్లపై జీవిత కాలం నిషేధం విధించాలి. ఇటీవల వెలుగులోకి వచ్చిన ఫిక్సింగ్ నేరాలతో నేను చాలా నిరాశకు గురయ్యాను&rsquo; అని మిస్బావుల్ హక్ ఆవేదన వ్యక్తం చేశాడు. షర్జీల్ ఖాన్, ఖలీద్ లతీఫ్, నాసిర్ అహ్మద్, మహ్మద్ ఇర్ఫాన్, హాసన్ తదితర సీనియర్ క్రికెటర్లపై పాకిస్థాన్ క్రికెట్ బోర్డు ఇటీవల నిషేధం విధించి.. ఫిక్సింగ్&zwnj;పై విచారణ జరుపుతోంది. 2010లో స్ఫాట్ ఫిక్సింగ్&zwnj;కి పాల్పడిన పేసర్ మహ్మద్ అమీర్&zwnj; ఐదేళ్ల నిషేధం తర్వాత మిస్బా కెప్టెన్సీలోనే మళ్లీ గత ఏడాది టెస్టు జట్టులోకి పునరాగమనం చేయడం ఈ సందర్భంగా గమనార్హం.